Γεγονότα Ιουλίου 2017

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Ιούλιο του 2017, συνοδευόμενα από τις πηγές μέσω των οποίων μεταδόθηκαν. 

## 1η Ιουλίου
;Τέχνες και πολιτισμός
*Ο Ιταλός τραγουδιστής της ροκ Βάσκο Ρόσι κατέρριψε το παγκόσμιο ρεκόρ για τις πωλήσεις περισσότερων εισιτηρίων σε συναυλία, με 220.000 θεατές που πλήρωσαν το αντίτιμο στο πάρκο του Έντσο Φεράρι στη Μόντενα της Ιταλίας. Το προηγούμενο ρεκόρ ανήκε στους a-Ha με 198.000 εισιτήρια, το 1991 στο Ρίο ντε Τζανέιρο της Βραζιλίας. ''(Venues Today'')

;Οικονομία
*Η Ινδία αντικαθιστά τους ομοσπονδιακούς και πολιτειακούς φόρους με έναν Φόρο Αγαθών και Υπηρεσιών (Goods and Services Tax ή GST), στην πιο μεγάλη φορολογική μεταρρύθμιση από την εποχή της ανεξαρτησίας. (BBC)

;Νόμος και έγκλημα
*Στη Σινγκαπούρη τίθεται σε ισχύ η απαγόρευση στους αλλοδαπούς από το να παίρνουν μέρος σε διαδηλώσεις.. (''The Hindustan Times'') 
*Εξαιτίας καυγά που έχει ως αποτέλεσμα την ανταλλαγή πυροβολισμών σε συναυλία στο Πάουερ Ούλτρα Λαντζ στο Λιτλ Ροκ της πολιτείας Αρκάνσας τουλάχιστον 28 άτομα τραυματίζονται και ένα νοσηλεύεται σε σταθερή κατάσταση. (news.com.au)

;Πολιτική και εκλογές
*Εορτάζονται τα 150 χρόνια από την κήρυξη της Συνομοσπονδίας του Καναδά. (Canada.ca)
*Η Κάρι Λαμ ορκίζεται ως η πρώτη γυναίκα αρχηγός της κυβέρνησης (Chief Executive) στο Χονγκ Κονγκ εν μέσω διαδηλώσεων εναντίον της παραχώρησης του εδάφους στην Κίνα ακριβώς 20 χρόνια πριν. (''The Telegraph'')

;Αθλητισμός
*Πλήθος προσωπικοτήτων συρρέουν στην Αργεντινή για τον γάμο του αστέρα του ποδοσφαίρου, Λιονέλ Μέσι. (''People'')

## 2 Ιουλίου
;Πόλεμος και επιθέσεις
*Εμφύλιος πόλεμος στη Συρία
**Τρεις βομβιστές καμικάζι σκοτώνουν τουλάχιστον 21 άτομα και τραυματίζουν άλλα 12 στη Δαμασκό. (''The Guardian'')

;Οικονομία
*Το Ηνωμένο Βασίλειο ανακοινώνει ότι αποσύρεται από τη Σύμβαση του Λονδίνου για τα Αλιεύματα του 1964, η οποία επιτρέπει σε πολλές χώρες της Ευρώπης να αλιεύουν ψάρια εντός 6 με 12 ναυτικά μόλια από την ακτογραμμή της καθεμιάς. (BBC)
*Στη Συρία, η Κεντρική Τράπεζα ανακοινώνει ένα νέο χαρτονόμισμα των 2.000 λιρών, στο οποίο θα εικονίζεται το πορτρέτο του σημερινού προέδρου, Μπασάρ αλ Άσαντ, στην πρώτη του εμφάνιση σε χρήματα κατά την 17χρονη διακυβέρνησή του. (ABC News)

;Καταστροφές και δυστυχήματα
*Τουλάχιστον 14 άτομα σκοτώνονται στη ρωσική Δημοκρατία του Ταταρστάν όταν ένα λεωφορείο τυλίγεται στις φλόγες έπειτα από τη σύγκρουσή του με φορτηγό. (Fox News)

;Αθλητισμός
*Στην πυγμαχία ο Αυστραλός Τζεφ Χορν νικά τον Μάνι Πακιάο από τις Φιλιππίνες και κατακτά τον παγκόσμιο τίτλο του WBO στα ημιμεσαία βάρη. (ABC Australia)
*Στο ποδόσφαιρο, η Γερμανία νικά με 1-0 τη Χιλή στον τελικό του Κυπέλλου Συνομοσπονδιών για το 2017 στη ρωσική πόλη Αγία Πετρούπολη. (AP)

## 3 Ιουλίου

;Πόλεμος και επιθέσεις
*Στη Μοσούλη, τρεις γυναίκες καμικάζι που ανήκουν στο ΙΚΙΛ σκοτώνουν 15 άτομα και τραυματίζουν άλλα 5 σε τρία αυτόνομα επεισόδια
στη διάρκεια των δύο τελευταίων ημερών. (AP μέσω CBS News)
*Τουλάχιστον ένα άτομο σκοτώνεται και άλλα 6 τραυματίζονται σε ανταλλαγή πυροβολισμών στην πόλη Τουλούζ της Γαλλίας.
(''News Corp Australia'')

;Οικονομία
*Οι εταιρείες Total, CNPC και NIOC υπογράφουν συμφωνία για επενδύσεις ύψους 5 δισ. δολάρια στο Νότιο Παρς. (Reuters)

;Καταστροφές και δυστυχήματα
* Από πλημμύρες στην Νότια Κίνα πεθαίνουν τουλάχιστον 15 άτομα και δεκάδες χιλιάδες ατόμων αναγκάστηκαν να αλλάξουν περιοχή.
(Reuters)
*Έπειτα από σύγκρουση ενός λεωφορείου με φορτηγό στο κρατίδιο της Βαυαρίας στη Γερμανία σκοτώνονται 18 άνθρωποι. (BBC)
*Από τη συντριβή σωστικού ελικοπτέρου κατά την απόπειρα εκκένωσης κατοίκων κοντά στο ηφαιστειακό σύμπλεγμα Ντιενγκ στην κεντρική Ιάβα, σκοτώνονται και οι 8 επιβαίνοντες σε αυτό. (''The Guardian'')

;Διεθνείς σχέσεις
*Το Λιμενικό της Ελλάδας ανοίγει πυρ εναντίον ενός φορτηγού πλοίου με τουρκική σημαία στο Αιγαίο Πέλαγος. (Reuters)(''Sputnik International'')

## 4 Ιουλίου
;Καταστροφές και δυστυχήματα
*Από έκρηξη λέβητα σε εργοστάσιο υφασμάτων στην Ντάκα, πρωτεύουσα του Μπανγκλαντές, σκοτώνονται 10 άτομα και δεκάδες άλλων τραυματίζονται. (Reuters)
*Προσφυγική κρίση στην Ευρώπη:
**Γύρω στους 50 πρόσφυγες εκφράζονται φόβοι ότι πνίγηκαν στα ανοικτά των ακτών του Μαρόκου. Τρεις άντρες διασώζονται κοντά στη νήσο Αλμποράν κοντά στις ισπανικές ακτές. (BBC)

;Διεθνείς σχέσεις
*Η Βόρεια Κορέα πραγματοποιεί ΄κατά τα φαινόμενα την πρώτη δοκιμή ενός διηπειρωτικού βαλλιστικού πυραύλου 933 χιλιόμετρα στη Θάλασσα της Ιαπωνίας εντός της αποκλειστικής οικονομικής ζώνης της Ιαπωνίας. (ABC News Australia) (Xinhua News Agency) (Reuters)

;Νόμος και έγκλημα
*Όχλος αποτελούμενος από τουλάχιστον εκατό βουδιστές Ραχίνια στην πολιτεία Ραχίνε της Μιανμάρ, επιτίθενται σε 7 άντρες Ροχίνγκια από το στρατόπεδο Νταπάινγκ για τα πρόσωπα που έχουν διωχθεί από τα σπίτια τους, με αποτέλεσμα να σκοτωθεί ένας και να τραυματιστεί σοβαρά ένας ακόμη. Οι Ροχίνγκια συνοδεύονταν από την αστυνομία για να αγοράσουν βάρκες στην αποβάθρα, όμως δέχτηκαν επίθεση πατά την παρουσία ένοπλων φρουρών. (The Irrawaddy), (Reuters)

;Επιστήμη και τεχνολογία
*Ερευνητές ανακαλύπτουν ότι υπάρχουν πολλοί βάτραχοι ως άμεσο αποτέλεσμα της εξαφάνισης των δεινοσαύρων.
(NPR)

## 5 Ιουλίου
;Πόλεμος και επιθέσεις
*Σε ανταλλαγή πυροβολισμών μεταξύ μελών της συμμορίας La Línea και ενός αντίπαλου καρτέλ στο δήμο Μαδέρα της πολιτείας Τσιχουαχούα, σκοτώνονται τουλάχιστον 14 άνθρωποι. (''The Washington Post'')

;Καταστροφές και δυστυχήματα
*Από την ανατροπή φορτηγού που ήταν γεμάτο επιβάτες κοντά στο Μπαμπαρί της Κεντροαφρικανικής Δημοκρατίας, σκοτώνονται τουλάχιστον 78 άνθρωποι και δεκάδες άλλων τραυματίζονται. (''The Independent'')

;Πολιτική και εκλογές
*Στη Σαμόα η Νομοθετική Συνέλευση διορίζει τον Tuimalealiifano Βαλετόα Σουαλαούβι Β΄ στο αξίωμα του O le Ao o le Malo ή του Αρχηγού Κράτους. Θα διαδεχθεί τον αρχηγό κράτους (από το 2007) Τουφούγκα Έφι, στις 25 Ιουλίου. (''Talanei'')
*Υποστηρικτές του προέδρου Νικολάς Μαντούρο καταλαμβάνουν την υπό τον έλεγχο της αντιπολίτευσης Εθνοσυνέλευση και τραυματίζουν αρκετούς βουλευτές, μεταξύ των οποίων και ο πρόεδρος της εθνοσυνέλευσης, Χούλιο Μπόρχες. Αρκετοί δημοσιογράφοι επίσης τραυματίστηκαν στην επίθεση. (BBC)

## 6 Ιουλίου

;Δυστυχήματα
*Στο Μαλάουι σκοτώνονται 8 άτομα, τα περισσότερα παιδιά, σε γήπεδο ποδοσφαίρου, όταν υπεράριθμοι θεατές επιχειρούν να προσέλθουν μαζικά, προκαλώντας πανικό. (skai.gr) 

;Πολιτική και εκλογές
*Ο Τάλις Ομπέντ Μόουζες εκλέγεται Πρόεδρος του Βανουάτου και διαδέχεται τον αποβιώσαντα τον Ιούνιο Μπόλντουιν Λόνσντεϊλ. (''RNZI'')
*Το Ανώτατο Δικαστήριο αναφέρει ότι ο πρόεδρος Ροντρίγκο Ντουτέρτε μπορεί να κηρύξει τον στρατιωτικό νόμο σε όλη την επικράτεια των Φιλιππίνων. (''Rappler'')

;Επιστήμη και τεχνολογία
*Ανακοινώνεται από επιστήμονες η ανακάλυψη ενός νέου υποατομικού σωματιδίου στον Μεγάλο Επιταχυντή Αδρονίων. (''BBC'')

## 7 Ιουλίου
;Πόλεμος και επιθέσεις
*Ένοπλοι μασκοφόροι επιτίθενται εναντίον του αιγυπτιακού στρατού σε φυλάκιο στο χωριό στα νότια της Ράφα του βόρειου Σινά, με αποτέλεσμα να σκοτωθούν 23 στρατιωτικοί. (''The Guardian'')

;Πολιτισμός
*Η ΟΥΝΕΣΚΟ ανακηρύσσει την παλαιά πόλη της Χεβρώνας και τη Σπηλιά των Πατριαρχών στη Δυτική Όχθη ως Μνημεία Παγκόσμιας Πολιτιστικής Κληρονομιάς. (BBC)

;Καταστροφές και δυστυχήματα
*Τρεις είναι οι νεκροί από την κατάρρευση πενταώροφης πολυκατοικίας στην πόλη Τόρρε Αννουντσιάτα κοντά στη Νάπολη. Οκτώ άτομα αγνοούνται. (AP)

;Διεθνείς σχέσεις
*Σύνοδος κορυφής των G20 στο Αμβούργο:
**Οι ηγέτες από τις χώρες της Ομάδας των 20 (G20) πραγματοποιούν σύνοδο κορυφής στο Αμβούργο της Γερμανίας.(CNN) (AP)
**Οι ΗΠΑ, η Ρωσία και οι χώρες της περιοχής καταλήγουν σε συμφωνία για κατάπαυση του πυρός στη νοτιοδυτική Συρία, σύμφωνα με Αμερικανό αξιωματούχο. [ (Reuters) (AP)
**Επεισόδια και λεηλασίες γίνονται στην Αλτόνα του Αμβούργου καθώς η αστυνομία συγκρούεται με διαδηλωτές εναντίον του καπιταλισμού για 2η συνεχή ημέρα. Τουλάχιστον 160 αστυνομικοί τραυματίζονται και 70 διαδηλωτές συλλαμβάνονται. (''The Guardian'')
*Τα Ηνωμένα Έθνη υπερψηφίζουν τη συνθήκη για την απαγόρευση των πυρηνικών όπλων, με 122 ψήφους υπέρ, 1 αποχή και 1 κατά. (Reuters)

## 8 Ιουλίου
;Πόλεμος και επιθέσεις
*Σε επίθεση των ισλαμιστών της Αλ Σαμπάμπ στην περιοχή Λαμού της Κένυας, σκοτώνονται 9 άτομα. (in.gr)

;Καταστροφές και δυστυχήματα
*Ο αριθμός των θυμάτων από τις πλημμύρες στο νησί Κιούσου της νότιας Ιαπωνίας έπειτα από την τροπική καταιγίδα που ενέσκηψε στην περιοχή ανέρχεται σε 15. (AP μέσω ''The Telegraph'')
*Γίνεται γνωστό ότι από τη χθεσινή κατάρρευση στην πόλη Τόρρε Αννουντσιάτα κοντά στη Νάπολη της Ιταλίας εντοπίστηκαν νεκροί και οι 8 αγνοούμενοι, μεταξύ των οποίων και 2 παιδιά. (naftemporiki.gr)

## 9 Ιουλίου
;Τέχνες και πολιτισμός
*Η ΟΥΝΕΣΚΟ ανακηρύσσει 8 νέα Μνημεία Παγκόσμιας Κληρονομιάς, συμπεριλαμβανομένων της Λίμνης Ντίστρικτ στην βορειανατολική Αγγλία και της Ιστορικής Πόλης της Γιαζντ στο Ιράν. (BBC) (UNESCO)

;Πολιτική και εκλογές
*Τερματίζεται στην Κωνσταντινούπολη η Πορεία για τη Δικαιοσύνη, μήκους 450 χιλιομέτρων, με ένα μαζικό συλλαλητήριο με τη συμμετοχή εκατοντάδων χιλιάδων ανθρώπων. (BBC)

## 10 Ιουλίου
;Πόλεμος και επιθέσεις
*Ο πρωθυπουργός του Ιράκ Χαϊντέρ αλ Αμπαντί κηρύσσει τον τερματισμό της μάχης της Μοσούλης, έπειτα από την ήττα της πλειονότητας των τζιχαντιστών του ΙΚΙΛ. (BBC)
*Τουλάχιστον 7 άτομα σκοτώνονται και άλλα 15 τραυματίζονται σε επίθεση ενόπλων σε λεωφορείο και σε περιπολικό της αστυνομίας, κατά την 11η ημέρα του προσκυνήματος Amarnath Yatra στην πόλη Αναντνάγκ της Ινδίας. Η επίθεση θεωρείται ότι σχετίζεται με την τρομοκρατία. (NDTV)(''The Indian Express'')

;Δυστυχήματα και καταστροφές
*Από τη συντριβή στρατιωτικού αεροσκάφους τύπου Lockheed C-130 Hercules των Αμερικανών Πεζοναυτών κοντά στην αμερικανική πόλη Γκρίνγουντ στο Μισισίπι, σκοτώνονται τουλάχιστον 16. (''USA Today'')(Reuters μέσω Yahoo! News)

;Πολιτική και εκλογές
*Μογγολικές προεδρικές εκλογές (2017)
**Ο Μπατούλγκα Χάλτμα ορκίζεται ως ο νέος Πρόεδρος της Μογγολίας έπειτα από τη νίκη του στον δεύτερο γύρο των προεδρικών εκλογών, στις 7 Ιουλίου. (''Sina English'')
*Ο πρώην υπουργός Περιβαλλοντικής Προστασίας Άβι Γκαμπάι, κερδίζει μια απρόσμενη νίκη στις προκριματικές εκλογές για την ηγεσία του Ισραηλινού Εργατικού Κόμματος και γίνεται αρχηγός της αντιπολίτευσης. (Bloomberg Politics)(''The Guardian'')

;Επιστήμη και τεχνολογία
*Μεταξύ των ετών 1900 και 2015 γύρω στα 177 είδη θηλαστικών έχασαν το 80% της κατανομής τους, κάτι που οδηγεί στην υπόθεση ότι η εξαφάνιση των ειδών του Ολόκαινου συνεχίζεται με γοργούς ρυθμούς. (''Wired'')

## 11 Ιουλίου
;Πόλεμος και επιθέσεις
*Σύμφωνα με τον τούρκικο στρατό σε νυχτερινή αεροπορική επιδρομή στην Νταργκετσίτ σκοτώνονται 11 Κούρδοι μαχητές του Κουρδικού Εργατικού Κόμματος. (Reuters)
*Το Συριακό Παρατηρητήριο για τα Ανθρώπινα Δικαιώματα αναφέρει ότι ο ηγέτης του Ισλαμικού Κράτους Αμπού Μπακρ αλ Μπαγκντάντι είναι σίγουρα νεκρός, με βάση πληροφορίες από εκπροσώπους φυλών που πρόσκεινται στο ΙΚΙΛ. (''The Independent'') 

;Καταστροφές
*Ο αριθμός των θυμάτων από τις καταρρακτώδεις βροχές στο νησί Κιούσου της Ιαπωνίας ανήλθε σε 25. (AFP μέσω The Star)

;Πολιτική
* Η Αϊτή ανακοινώνει ότι θα επανιδρύσει τις ένοπλες δυνάμεις της, για πρώτη φορά έπειτα από 20 χρόνια.(BBC)

;Επιστήμη και τεχνολογία
*Επιστήμονες από την Κινέζικη Ακαδημία καταφέρνουν την πρώτη τηλεμεταφορά ενός φωτονίου από ένα επίγειο σταθμό στο Θιβέτ προς έναν δορυφόρο που βρίσκεται σε τροχιά γύρω από τη Γη σε απόσταση 500 χιλιομέτρων. Είναι η πρώτη τηλεμεταφορά ενός αντικειμένου από τον πλανήτη προς το διάστημα. (MIT Technology Review)

## 12 Ιουλίου
;Καταστροφές
* Δασικές πυρκαγιές απειλούν πολλές περιοχές στην Ιταλία, συμπεριλαμβανομένων της Νάπολης και της Ρώμης. Το εθνικό πάρκο του Βεζούβιου υφίσταται μεγάλες καταστροφές. Σύμφωνα με την ιταλική αστυνομία, οι φωτιές είναι έργο εμπρηστών. (''The Local Italy'')

;Νόμος και έγκλημα
*Στη Βραζιλία, ο πρώην πρόεδρος Λουίς Ινάσιο Λούλα ντα Σίλβα καταδικάζεται για διαφθορά και ξέπλυμα βρόμικου χρήματος, σχετικά με την έρευνα για την εταιρεία Petrobras. Έπειτα από έφεση παραμένει ελεύθερος. Η καταδίκη του Λούλα είναι σε 9,5 χρόνια φυλακή.
(Reuters) (''The Washington Post'')

;Πολιτική
*Στη Μάλτα εγκρίνεται από το κοινοβούλιο ένα νομοσχέδιο που επιτρέπει τους γάμους μεταξύ ομοφύλων. (''Times of Malta'')

## 13 Ιουλίου
;Πόλεμος και επιθέσεις
**Μασκοφόροι ένοπλοι επιτίθενται σε παιδικό πάρτι στην Τισαϊούκα της πολιτείας Ιδάλγο του Μεξικού, σκοτώνοντας 11 ενήλικες. (BBC)
;Πολιτική
*Το Γραφείο Προϋπολογισμού του Κογκρέσου υπολογίζει ότι ο ομοσπονδιακός προϋπολογισμός του Αμερικανού προέδρου Ντόναλντ Τραμπ θα παρουσιάσει σε 10 χρόνια έλλειμμα ύψους 720 δισεκατομμυρίων δολαρίων αντί του πλεονάσματος των 16 δισεκατομμυρίων δολαρίων, που ισχυρίζεται η κυβέρνηση Τραμπ. (''Bloomberg'')

## 14 Ιουλίου
;Πόλεμος και επιθέσεις
*Δύο Ισραηλινοί αξιωματικοί της αστυνομίας σκοτώνονται σε τρομοκρατική επίθεση από 3 αραβο-ισραηλινούς Μουσουλμάνους επιδρομείς στο Όρος του Ναού της Ιερουσαλήμ. (BBC)
*Επιδρομές ανταρτών στην Αίγυπτο:
**Ένοπλοι σκοτώνουν 5 αστυνομικούς κοντά στην Γκίζα. (ABC News)
**Δύο τουρίστριες σκοτώνονται και άλλα 4 άτομα τραυματίζονται από μαζικό μαχαίρωμα σε ξενοδοχείο στην Χουργκάντα της κυβερνητικής επαρχίας Ερυθράς Θάλασσας. Ο δράστης της επίθεσης συλλαμβάνεται. (BBC)

;Νόμος και έγκλημα
*Με απόφαση δικαστηρίου του Περού συλλαμβάνονται ο πρώην πρόεδρος Ογιάντα Ουμάλα και η σύζυγός του, Ναντίν Ερέντια, για ξέπλυμα βρόμικου χρήματος. (BBC)

## 15 Ιουλίου
;Καταστροφές και δυστυχήματα
*Τουλάχιστον 8 άτομα σκοτώνονται σε πανικό που σημειώνεται σε γήπεδο ποδοσφαίρου στην πρωτεύουσα Ντακάρ της Σενεγάλης. Ο πανικός προκλήθηκε μετά τη χρήση δακρυγόνων από την αστυνομία για να διαλυθεί μια συμπλοκή ανάμεσα σε οπαδούς δύο αντίπαλων ομάδων. (Reuters)

;Διεθνείς σχέσεις
*Η Ινδονησία μετονομάζει ένα τμήμα της Θάλασσας της Νότιας Κίνας με την ονομασία "Θάλασσα Νατούνα", προκαλώντας την οργή της Κίνας. (CNN)

;Νόμος και έγκλημα
*Ένας άντρας οπλισμένος με μαχαίρι επιτίθεται στο Μετρό της Τεχεράνης, τραυματίζοντας δύο άτομα, προτού πέσει νεκρός από τα πυρά της αστυνομίας. (Reuters)

;Πολιτική και εκλογές
*Χιλιάδες ατόμων διαδηλώνουν σιωπηρά στο Χονγκ Κονγκ στη μνήμη του αντικαθεστωτικού Λιου Σιαομπό. (Channel NewsAsia) 

;Αθλητισμός
*Η Ισπανίδα τενίστρια Γκαρμπίνιε Μουγουρούθα νικά την Αμερικανίδα Βένους Γουίλιαμς 7–5, 6–0 και κατακτά το μονό στις γυναίκες στο τουρνουά Γουίμπλεντον για το 2017. Είναι ο δεύτερος τίτλος Γκραντ Σλαμ για την Ισπανίδα, μετά το 2016, οπότε κατέκτησε το Ρολάν Γκαρός.(ABC)

## 16 Ιουλίου
;Πολιτισμός
*Η Τζόντι Γουίτακερ ανακοινώνεται ότι θα αντικαταστήσει τον Πίτερ Καπάλντι στην 13η ενσάρκωση του Δόκτορ Who και γίνεται η πρώτη γυναίκα που παίρνει πρωταγωνιστικό ρόλο στην μακρόβια τηλεοπτική σειρά επιστημονικής φαντασίας του BBC *[[Doctor Who]]*. (BBC)

;Καταστροφές και δυστυχήματα
*Από πυρκαγιά που ξεσπά νωρίς το πρωί στην πόλη Τσανγκσού στην επαρχία Τζιανγκσού της Κίνας σκοτώνονται 22 άτομα και τραυματίζονται άλλα 3. (''Hindustan Times'')
*Από ξαφνικές πλημμύρες που πλήττουν το Πέισον της πολιτείας Αριζόνατων ΗΠΑ, πεθαίνουν 9 άτομα και άλλο ένα αγνοείται. (BBC)

;Πολιτική και εκλογές
*Βουλευτικές εκλογές στη Δημοκρατία του Κονγκό (2017)
**Οι ψηφοφόροι στη Δημοκρατία του Κονγκό προσέρχονται στις κάλπες για τον πρώτο γύρο των βουλευτικών εκλογών. (africanews)
* Χιλιάδες Πολωνών πραγματοποιούν συλλαλητήρια διαμαρτυρίας στη Βαρσοβία και σε άλλες πόλεις, προκειμένου να καταδικάσουν την αμφιλεγόμενη μεταρρύθμιση στη δικαιοσύνη. Οι διαδηλωτές ισχυρίζονται ότι το νομοσχέδιο, που εγκρίθηκε από τη Γερουσία χθες, θα καταστρέψει τη δικαιοσύνη.(BBC)

;Αθλητισμός
*Στην αντισφαίριση, ο Ελβετός Ρότζερ Φέντερερ νικά τον Μαρίν Τσίλιτς από την Κροατία 6–3, 6–1, 6–4 και κατακτά το μονό ανδρών στον τελικό του Γουίμπλεντον για το 2017. Είναι το 8ο Γουίμπλεντον στο μονό για τον Φέντερερ, ο οποίος υπερέβη το ρεκόρ των Γουίλιαμ Ρένσοοου και Πιτ Σάμπρας για τους περισσότερους τίτλους που κατέκτησε ένας παίκτης. Έγινε επίσης ο μεγαλύτερος σε ηλικία παίκτης στην εποχή του όπεν που κέρδισε το μονό και ο πρώτος που κατέκτησε το μονό ανδρών του Γουίμπλεντον χωρίς να χάσει ούτε σετ, για πρώτη φορά από το 1976 και τον Μπιορν Μποργκ. Τέλος, με τη νίκη αυτή, οι τίτλοι Γκραντ Σλαμ για τον Ελβετό φτάνουν τους 19. (BBC Sport)

## 17 Ιουλίου
;Πόλεμος και επιθέσεις
*Οι αρχές ανακοινώνουν την ανακατάληψη της επαρχίας Νάβα από τους Ταλιμπάν. (Reuters)
*Πέντε αστυνομικοί σκοτώνονται και 11 τραυματίζονται σε επίθεση που σημειώνεται στην πόλη ελ Αρίς της Αιγύπτου. (ABC News)

;Διεθνείς σχέσεις
*Η Ευρωπαϊκή Ένωση περιορίζει τις εξαγωγές μη επιπλεόντων σκαφών προς τη Λιβύη. (''Al Jazeera'')

## 18 Ιουλίου
;Καταστροφές και δυστυχήματα
*Από σεισμό μεγέθους 7,7 βαθμών της κλίμακας Ρίχτερ στις ακτές της ρωσικής χερσονήσου της Καμτσάτκα στον Βόρειο Ειρηνικό Ωκεανό δεν υπάρχουν άμεσες πληροφορίες για θύματα ή ζημιές. (Reuters) (AP) (USGS)

;Διεθνείς σχέσεις
*Ο πρωθυπουργός της αυτοανακηρυχθείσης Λαϊκής Δημοκρατίας του Ντονέτσκ Αλεξάντερ Ζαχαρτσένκο προτείνει τη συγχώνευση της δημοκρατίας αυτής με τη Λαϊκή Δημοκρατία του Λουγκάνσκ σε ένα κράτος με την ονομασία Μικρά Ρωσία που όπως δηλώνει ο ίδιος, θα αντικαταστήσει το "αποτυχημένο κράτος της Ουκρανίας". Ο αρχηγός της δημοκρατίας του Λουγκάνσκ Ιγκόρ Πλοτνίτσκι απορρίπτει την πρόταση, κάνοντας λόγο για "προσωπική πρωτοβουλία του Ζαχαρτσένκο". (TASS)

;Πολιτική και εκλογές
*Γενικές εκλογές στις Βερμούδες (2017)
*Οι ψηφοφόροι στις Βερμούδες προσέρχονται στις κάλπες για την εκλογή πρωθυπουργού και των μελών της Συνέλευσης. (''The Royal Gazette'')

## 19 Ιουλίου
;Πολιτική και εκλογές
*Ο αρχηγός των Ενόπλων Δυνάμεων της Γαλλίας Πιερ ντε Βιγιέρ παραιτείται εξαιτίας διαφωνιών με τον πρόεδρο Εμανιέλ Μακρόν αναφορικά με τις προτεινόμενες περικοπές στον αμυντικό προϋπολογισμό. (''The Independent'')

;Επιστήμη και τεχνολογία
*Το Βιετνάμ υπόσχεται τον τερματισμό της παράνομης διακίνησης και εκτροφής των αρκούδων. (''National Geographic'')

## 20 Ιουλίου
;Νόμος και έγκλημα
*Ο Ο Τζέι Σίμσον θα αφεθεί ελεύθερος τον Οκτώβριο έπειτα από την έκτιση φυλάκισης σχεδόν 9 ετών.(''The Washington Post'')

;Πολιτική και εκλογές
*Ινδική προεδρική εκλογή (2017)
**Ο Ραμ Ναθ Κοβίντ εκλέγεται Πρόεδρος της Ινδίας εξασφαλίζοντας τα 2/3 του συνόλου των ψήφων από το Εκλεκτορικό Κολέγιο. (''The Hindu'')

## 21 Ιουλίου
;Πόλεμος και επιθέσεις
*Ισραηλινοπαλαιστινιακή σύρραξη
**Τρεις Παλαιστίνιοι σκοτώνονται και 390 άτομα τραυματίζονται σε συγκρούσεις στην Ιερουσαλήμ και στη Δυτική Όχθη, σύμφωνα με τη Διεθνή Ημισέληνο. Η ισραηλινή αστυνομία αναφέρει τον τραυματισμό 5 στρατιωτών,ενώ στη Χαλαμίς σκοτώνονται από μαχαιριές Παλαιστινίου 3 Ισραηλινοί στην οικία του, καθώς δειπνούν. Ο Παλαιστίνιος πρόεδρος Μαχμούντ Αμπάς δηλώνει ότι η παλαιστινιακή ηγεσία θα “παγώσει τους δεσμούς” με το Ισραήλ “σε όλα τα επίπεδα.”
***(AP μέσω ''The Washington Post'')  (NBC News) (BBC) (CNN) (''The New York Times'') (Reuters)
*Ο πρόεδρος των Φιλιππίνων Ροντρίγο Ντουτέρτε παγώνει επ' αόριστο τις ειρηνευτικές συνομιλίες με το Κομμουνιστικό Κόμμα των Φιλιππίνων, έπειτα από τις πολλές επιθέσεις εναντίον κυβερνητικών δυνάμεων. (''Al-Jazeera'')

;Τέχνες και πολιτισμός
*Γίνεται εκταφή των λειψάνων του ζωγράφου Σαλβαδόρ Νταλί έπειτα από δικαστική απόφαση στη Μαδρίτη, προκειμένου να αποφασιστεί αν ο κορυφαίος σουρεαλιστής ζωγράφος ήταν πατέρας μιας γυναίκας που σήμερα ισχυρίζεται ότι αποτελεί βιολογικό του τέκνο. Σε περίπτωση που αποδειχθεί κάτι τέτοιο, η εν λόγω γυναίκα διεκδικεί ένα μέρος της περιουσίας του Νταλί. (BBC News)

;Καταστροφές και δυστυχήματα
*Σεισμός στο Αιγαίο το 2017
**Σεισμός 6,7 Ρίχτερ πλήττει το Αιγαίο Πέλαγος κοντά στην Ελλάδα και την Τουρκία, με αποτέλεσμα να σκοτωθούν 2 άτομα στην Κω και να τραυματιστούν περισσότερα από άλλα 520. (Reuters μέσω ABC)

## 22 Ιουλίου
;Καταστροφές και δυστυχήματα
*Σεισμός στο Αιγαίο το 2017
**Μετασεισμικές δονήσεις προξενούν πανικό στην Κω, μία ημέρα μετά τον φονικό σεισμό. (''The Independent'')

;Πολιτική και εκλογές
*Βουλευτικές εκλογές στο Ανατολικό Τιμόρ (2017)
**Στις κάλπες για την εκλογή των μελών του Εθνικού Κοινοβουλίου προσέρχονται οι κάτοικοι στο Ανατολικό Τιμόρ. (''The Australian'')
*Έπειτα από συζήτηση επτά ωρών, σε ειδική συνεδρίαση του Κογκρέσου αποφασίζεται να παραταθεί ως το τέλος του έτους ο στρατιωτικός νόμος σε ολόκληρο το Μιντανάο. (CNN Philippines) 

;Αθλητισμός
*Στο πρωτάθλημα Όπεν του γκολφ ο Νοτιαφρικανός Μπράντεν Γκρέις πετυχαίνει 62 στον τρίτο γύρο του Royal Birkdale, και γίνεται ο πρώτος γκόλφερ στα χρονικά που κατορθώνει κάτι τέτοιο σε μεγάλο πρωτάθλημα αντρών στο γκολφ. (ESPN)

## 23 Ιουλίου
;Πόλεμος και επιθέσεις
*Από πυρά στην ισραηλινή πρεσβεία του Αμάν, στην Ιορδανία, σκοτώνεται ένας Ιορδανός και άλλος ένας τραυματίζεται. Η επίθεση φημολογείται ότι μπορεί να συνδέεται με τα πρόσφατα γεγονότα στο Τέμενος Αλ Ακσά της Ιερουσαλήμ. Άλλος ένας Ιορδανός σκοτώνεται στην επίθεση. (''The Atlantic'') (Reuters) (BBC)

;Δυστυχήματα
*Πεθαίνει από πνιγμό ο ηλικίας 69 ετών Snooty, προηγούμενα γνωστός ως ο μεγαλύτερος σε ηλικία μανάτος των Δυτικών Ινδιών στον κόσμο. Το ζώο παγιδεύτηκε στο υδραυλικό σύστημα του Μουσείου Νότιας Φλόριδας. (''The Washington Post'')

;Αθλητισμός
*Στο κρίκετ η Αγγλία νικά την Ινδία στον τελικό που γίνεται στο Λορντς του Λονδίνου και κατακτά το Παγκόσμιο Κύπελλο Κρίκετ Γυναικών για το 2017. (Reuters μέσω ABC News Australia)
*Ο Αμερικανός Τζόρνταν Σπιθ κατακτά το πρωτάθλημα Όπεν του γκολφ για το 2017 κερδίζοντας με διαφορά 3 χτυπημάτων τον Ματ Κούτσαρ. (ESPN)
*Στην ποδηλασία δρόμου, ο Βρετανός Κρις Φρουμ κερδίζει για 3η συνεχή φορά και 4η σε μία πενταετία τον Γύρο της Γαλλίας. (AP μέσω ESPN)
*Στο πόκερ, ο Αμερικανός Σκοτ Μπλουμστάιν κερδίζει το WSOP Main Event, αποσπώντας το βραβείο των 8,15 εκατ. δολαρίων και το μπρασελέ της WSOP. (ESPN)

## 24 Ιουλίου
;Πόλεμος και επιθέσεις
*Στο Αφγανιστάν, σε βομβιστική επίθεση με παγιδευμένο αυτοκίνητο που σημειώνεται στο δυτικό τμήμα της Καμπούλ, σκοτώνονται τουλάχιστον 24 και τραυματίζονται περισσότερα από 40 άτομα. (Reuters) (Al Jazeera)
*Τουλάχιστον 26 νεκροί και περισσότεροι από 50 τραυματίες είναι ο απολογισμός βομβιστικής επίθεσης από καμικάζι στη νότια Λαχόρη του Πακιστάν. (BBC)

;Νόμος και έγκλημα
*Στην Ελβετία, ένοπλος επιτίθεται με αλυσοπρίονο τραυματίζοντας το λιγότερο 5 άτομα στην πόλη Σαφχάουζεν της Ελβετίας.(CNN)

;Επιστήμη και τεχνολογία
*Ερευνητές από το Πανεπιστήμιο Μπράουν ανακαλύπτουν ότι μπορεί να βρίσκεται κάτω από τη Σελήνη σημαντική ποσότητα νερού. (''Space''), (''CNN'')

## 25 Ιουλίου
;Πόλεμος και επιθέσεις
*Η ισραηλινή κυβέρνηση ανακοινώνει ότι θα αφαιρέσει τους μεταλλικούς ανιχνευτές και μερικές από τις πρόσφατα εγκατεστημένες κάμερες από το Όρος του Ναού στην Ιερουσαλήμ που είχαν ως αποτέλεσμα κύμα διαδηλώσεων και ορισμένους θανάτους. (''The New York Times'') (''Haaretz'') (Reuters)

;Οικονομία και επιχειρήσεις
*Microsoft Paint
**Έπειτα από δημόσιες διαμαρτυρίες, η Microsoft ανακαλεί την απόφασή της να τερματίσει το πρόγραμμα Paint και δηλώνει ότι θα τοποθετηθεί σε κατάστημα εφαρμογών. (''The Independent'')
*Adobe Flash
**Η Adobe Systems ανακοινώνει ότι θα σταματήσει ως το τέλος του 2020 να ενημερώνει και να διαθέτει το πολυμεσικό λογισμικό
Flash. (Reuters) (CNN)

## 26 Ιουλίου
;Πόλεμος και επιθέσεις
*Στο Αφγανιστάν το υπουργείο Άμυνας αναφέρει ότι 26 με 30 αφγανοί στρατιώτες σκοτώθηκαν ή τραυματίστηκαν μαζί με περισσότερους από 80 Ταλιμπάν σε συγκρούσεις που έλαβαν χώρα σε στρατιωτική βάση στην επαρχία Κανταχάρ. (Radio Free Europe/ Radio Liberty)
*Από τη συντριβή ελικοπτέρου της ειρηνευτικής δύναμης των Ηνωμένων Εθνών στη διάρκεια αποστολής στο βόρειο Μάλι σκοτώνονται 2 Γερμανοί πιλότοι. (''DW'') (''FAZ'')

;Καταστροφές και δυστυχήματα
*Από την κατάρρευση κτηρίου στην πόλη Μουμπάι της Ινδίας σκοτώνονται τουλάχιστον 17 άνθρωποι και το λιγότερο 13 τραυματίζονται και άγνωστη είναι η τύχη άλλων 12. (AP/PA μέσω ''Milford Mercury'')
*Τουλάχιστον ένα άτομο σκοτώνεται και αρκετά τραυματίζονται σε δυστύχημα που σημειώνεται από βλάβη σε λούνα παρκ στην πολιτειακή έκθεση του Οχάιο. (CNN)

;Πολιτική και εκλογές
*Ο πρόεδρος Τραμπ των ΗΠΑ γράφει στο Twitter ότι οι Αμερικανοί διεμφυλικοί δεν θα επιτρέπεται να υπηρετούν από οποιαδήποτε θέση στις αμερικανικές ένοπλες δυνάμεις. (''The Hill'') (Twitter)
;ΜΜΕ
*Διεξήχθη πλειστηριασμός και για τα μέσα ενημέρωσης του εκδοτικού ομίλου Πήγασος. Η εταιρεία *Dimera* του επιχειρηματία Ιβάν Σαββίδη αποκτά όλα τα μέσα του ομίλου καταβάλλοντας προσφορά 3.580.000 ευρώ. (advertising.gr).

## 27 Ιουλίου
;Πολιτική και εκλογές
*Ο Πρόεδρος της Ρωσίας Βλαντίμιρ Πούτιν διορίζει τον Βασίλι Νεμπένζια ως το νέο μόνιμο αντιπρόσωπο της χώρας στα Ηνωμένα Έθνη, έπειτα από τον αδόκητο θάνατο (τον Φεβρουάριο) του Βιτάλι Τσούρκιν. (Radio Free Europe/ Radio Liberty)
*Διαδηλώσεις στη Βενεζουέλα το 2017
**Τουλάχιστον 3 διαδηλωτές σκοτώνονται εν μέσω συγκρούσεων με την αστυνομία κατά την έναρξη της διήμερης εθνικής απεργίας, που κήρυξε η αντιπολίτευση στη Βενεζουέλα. (Al Jazeera)

## 28 Ιουλίου
;Πόλεμος και επιθέσεις
*Στο Αμβούργο ένας άνθρωπος σκοτώνεται και άλλα 4 τραυματίζονται σε επίθεση με μαχαίρι που σημειώνεται εναντίον ενός σούπερ μάρκετ Έντεκα στην Μπάρμπεκ. Η επίθεση, σύμφωνα με το δήμαρχο της γερμανικής πόλης, οφείλεται σε ρατσιστικά κίνητρα. Ο δράστης φέρεται να φώναξε "Αλλαχού Ακμπάρ" πριν ξεκινήσει η επίθεση. (BBC)

;Τεχνολογία
*Η Βόρεια Κορέα προβαίνει σε νέα εκτόξευση βαλλιστικού πυραύλου, ο οποίος καταλήγει στη θάλασσα στα ανοικτά των ανατολικών της ακτών.(athina984.gr)

;Υγεία και ιατρική
*Ο Τσάρλι Γκαρντ, ένα βρέφος που έπασχε από μια σπάνια γενετική κατάσταση, γνωστή ως σύνδρομο στέρησης του μιτοχονδριακού DNA, πεθαίνει στην ηλικία των 11 μηνών. (BBC) (Sky News)

;Πολιτική και εκλογές
*Παραιτείται ο πρωθυπουργός του Πακιστάν, Ναγουάζ Σαρίφ, έπειτα από εντολή του Ανωτάτου Δικαστηρίου. Ο έκπτωτος πρωθυπουργός βρέθηκε να έχει στην κατοχή του (η οικογένειά του) περιουσιακά στοιχεία, που περιελάμβαναν πολυτελή διαμερίσματα στο Λονδίνο και ελέγχονταν από υπεράκτιες εταιρείες, τα οποία δεν δικαιολογούνται. (skai.gr) 

## 29 Ιουλίου
;Δυστυχήματα και καταστροφές
*Δύο νεκροί και 17 τραυματίες είναι ο απολογισμός πανικού στο γήπεδο Φερστ Νάσιοναλ Μπανκ στο Σοβέτο, κοντά στο Γιοχάνεσμπουργκ της Νότιας Αφρικής, στη διάρκεια ποδοσφαιρικού αγώνα μεταξύ των Ορλάντο Πάιρατς και των Κάιζερ Τσιφς. (Mail and Guardian) (BBC)

;Νόμος και έγκλημα
*Στην Αυστραλία η ομοσπονδιακή αστυνομία πραγματοποιεί εφόδους σε 4 διαφορετικά προάστια στο Σίδνεϊ, θέτοντας υπό κράτηση αρκετά άτομα και κατάσχοντας υλικό που σχετίζεται με ύποπτη τρομοκρατική επίθεση που σχεδιάστηκε με στόχο την ανατίναξη ενός αεροσκάφους.(''The Guardian'')

;Πολιτική και εκλογές
*Γενικές εκλογές στην Κένυα (2017)
**Ένοπλος που κραδαίνει ματσέτα επιτίθενται στην οικία του αντιπροέδρου της Κένυας Γουίλιαμ Ρούτο, τραυματίζοντας έναν φρουρό, 10 ημέρες πριν διεξαχθούν οι γενικές εκλογές. Ο δράστης καταφέρνει να διαφύγει της σύλληψης, ενώ ο αντιπρόεδρος και η οικογένειά του δεν βρίσκονταν στο σπίτι την ώρα της επίθεσης. Σύμφωνα με αναφορές από άλλα ΜΜΕ, ένοπλοι έκαναν επίθεση κατά της οικίας. (AP via ''The Washington Post'')  (Reuters)

## 30 Ιουλίου
;Πόλεμος και επιθέσεις
*Σκοτώνονται 15 άτομα στη διάρκεια εφόδου της αστυνομίας κατά εμπόρων ναρκωτικών στις Φιλιππίνες στο Οζαμίς. Μεταξύ των θυμάτων είναι και ο δήμαρχος της πόλης, Ρεϊνάλντο Παρογινόνγκ ο πρεσβύτερος.(CNN Philippines)  (GMA News)
*Ισλαμιστές της Μπόκο Χαράμ σκοτώνουν περί τα 70 άτομα σε ενέδρα που σημειώνεται σε βάρος ομάδας που ερευνούσε για πετρέλαιο στην περιοχή Μαγκουμερί της πολιτείας Μπόρνο στη Νιγηρία. (AFP μέσω News24)

;Διεθνείς σχέσεις
*Πόλεμος στη Σομαλία
**Ο πρόεδρος της Ρωσίας Βλαντίμιρ Πούτιν απελαύνει 755 διπλωμάτες των Ηνωμένων Πολιτειών σε αντίποινα για τις νέες κυρώσεις που επιβλήθηκαν από την Αμερική. (Al Jazeera) (CNN)
;Νόμος και έγκλημα
*Δύο άτομα σκοτώνονται και άλλα τρία τραυματίζονται σοβαρά σε επίθεση που σημειώνεται σε νυχτερινό κέντρο στην Κόνσταντς της Γερμανίας. Ο δράστης σκοτώνεται από τα πυρά της αστυνομίας. (BBC)

;Πολιτική και εκλογές
*Εκλογές Συντακτικής Συνέλευσης στη Βενεζουέλα (2017)
**Οι ψηφοφόροι στη Βενεζουέλα λαμβάνουν μέρος σε μια αμφιλεγόμενη εκλογή για την ανάδειξη των μελών της νέας Συντακτικής Συνέλευσης, που επινοήθηκε από τον πρόεδρο Νικολάς Μαντούρο με σκοπό την αναθεώρηση του συντάγματος. Πολλοί Βενεζουελανοί απέχουν από την κάλπη, αμφισβητώντας το νόμιμο της διαδικασίας και οι διαδηλώσεις διαμαρτυρίας συνεχίζονται. (''The Los Angeles Times'')
**Δύο αξιωματούχοι πολιτικών κομμάτων σκοτώνονται από πυρά στη διάρκεια των αμφιλεγόμενων εκλογών. (Al Jazeera)
*Σενεγαλέζικες βουλευτικές εκλογές (2017)
**Στη Σενεγάλη διενεργούνται εκλογές για τα 165 μέλη της Εθνοσυνέλευσης. (DW)
*Βουλευτικές εκλογές στη Δημοκρατία του Κονγκό (2017)
**Οι ψηφοφόροι στη Δημοκρατία του Κονγκό προσέρχονται στις κάλπες για τον δεύτερο γύρο των βουλευτικών εκλογών για τα 139 μέλη της Εθνοσυνέλευσης, μετά τη νίκη του κυβερνώντος Κονγκολέζικου Κόμματος Εργασίας με 70 έδρες στον πρώτο γύρο δύο εβδομάδες πιο πριν. (RFI)

## 31 Ιουλίου
;Καταστροφές
* Σε τουλάχιστον 213 υπολογίζεται ο αριθμός των νεκρών από τις πλημμύρες που έπληξαν το Γκουτζαράτ της Δυτικής Ινδίας. Ο ανώτερος υπουργός του κρατιδίου κάνει λόγο για τις "χειρότερες πλημμύρες του αιώνα".(''The Guardian'')

;Διεθνείς σχέσεις
* Οι Ηνωμένες Πολιτείες επιβάλλουν κυρώσεις εναντίον του προέδρου της Βενεζουέλας Νικολάς Μαντούρο για την απόπειρά του να επιβάλει δικτατορία, μέσω των αμφιλεγόμενων εκλογών για Συντακτική Συνέλευση. (''The Guardian'') (BBC)

;Πολιτική και εκλογές
*Γενικές εκλογές στην Κένυα (2017)
**Ανακαλύπτεται το πτώμα του, αγνοούμενου επί τριήμερο, Κρις Εμσάντο, επικεφαλής της ανεξάρτητης εκλογικής επιτροπής για τις πληροφορίες, τις επικοινωνίες και την τεχνολογία. Ο Κρις πιστεύεται ότι βασανίστηκε και δολοφονήθηκε. (Reuters) 

07